**STP**

**בדיקת אתר הבינלאומי- LIFE PLAN**



|  |  |
| --- | --- |
| **שם מסמך** | **STP לבדיקת LIFE PLAN** |
| **גרסה** | **1.0** |
| **תאריך גרסה** | **14/04/2024** |

**1.1 מטרת המסמך**

מטרת המסמך היא הגדרת תוכנית מסגרת לבדיקות. תוכנית מסגרת זו תכלול בתוכה את כל הנושאים הרלוונטים לתכנון וביצוע הבדיקות:

כגון אילו פיצ'רים ייבדקו, סוגי הבדיקות ורמות הבדיקה, לו"ז, מגבלות החלות על הבדיקות וכן הפלטפורמות שייבדקו.

המסמך גם ישמש לצורך כתיבת תכנון בדיקות מפורט (STD) בו יפורטו הבדיקות השונות שלב אחר שלב. לאחר מכן יוצאו הבדיקות אל הפועל בהתאם ללו"ז המפורט במסמך זה.

**1.2 תאור המערכת ומטרתה**

שם המערכת: LIFE PLAN תכנון יעדי חיים

השירות מיועד ללקוחות הבנק הקיימים (פרטים ועסקיים) להם תיק פנסיוני ו/או תיק השקעות המנוהל בבנק והינו חלק מתוכנית FIBI WISE 360 באתר הבינלאומי, אשר מטרתה תכנון פיננסי כולל ועצמאי של ההון האישי, והנגשת האפשרות לראות תמונה כוללת של הנכסים הפיננסיים ולגזור מכך באופן עצמאי תכנון פיננסי הכולל מטרות ויעדים.

שירות LIFE PLAN מאפשר ללקוח לבצע תכנון פיננסי בהתאם ליעדים בטווח הזמן הקצר (טיול לחו"ל, רכישת רכב וכד'), בטווח הבינוני (תכנון לקראת לימודים אקדמיים לילדים) והרחוק (חיסכון לגיל פרישה) וזאת על-ידי קבלת תמונה מקיפה של הנכסים הפיננסיים, אלו הקיימים בבנק ובערוצים נוספים כגון תיקי השקעות, קרנות פנסיה, גמל והשתלמות וחשבונות הלקוח בבנקים נוספים.

השירות ניתן באתר הבינלאומי ובאפליקציה.

**1.3 הנושאים אשר ייבדקו בפרויקט:**

1. רישום לשירות LIFE PLAN
2. בדיקת כלל המסכים
3. ביצוע עדכון, מחיקה והוספה לכל אחד מהמסכים

**1.4 הפלטפורמות שייבדקו:**

1. מחשב נייד Windows 10 Google Chrome

2. מחשב נייד Safari 17.4

3. אתרים מותאמים לסלולר - Android Google Chrome XIAOMI MI 9

Iphone Safari Iphone 15

**1.5 הנושאים והפלטפורמות שלא ייבדקו במסגרת הפרויקט:**

1. שירות LIFE PLAN בבנקים אחרים בקבוצה
2. דפדפנים WINDOWS EXPLORER, MOZILLA FIREFOX, EDGE

נושאים ופלטפורמות אלו לא ייבדקו במסגרת הפרויקט הנ"ל ממספר סיבות. ראשית, בשל מגבלות כ"א ולו"ז. שנית, אתר הבנק אינו תומך בדפדפנים EXPLORER ו-MOZILLA-מבדיקת התחברות משתמשים עולה כי מרבית המשתמשים באתר הבנק מבצעים לוגין דרך דפדפנים Chrome ו-Safari, כך שאי-כיסוי בדיקת דפדנים אלו לא תפגע במהימנות בדיקות המערכת.

**1.6 מונחים ומושגים:**

* בדיקות שפיות- בדיקת פיצ'רים ותיקוני באגים בבילד מסוים (ללא כיסוי של שאר המערכת).
* בדיקות רגרסיה- בדיקות שמוודאות שהכנסת קוד חדש לתוכנה לא גרם לנסיגה בפונקציות קיימות.
* פונקציונליות- בדיקת התנאים, הפונקציונליות החישוביות ומהימנות הנתונים וכן תקינות הקשרים בין השדות.
* GUI- ממשק גרפי של המשתמש- תקינות המסכים לפי האפיון, הכנסת נתונים ועיצוב.
* בדיקות שליליות-מטרתן לוודא שהתוכנה תדע להתמודד עם תרחישים לא צפויים בלי לקרוס.
* בדיקות תאימות- בדיקה שהתוכנה עובדת בהתאם לדרישות במכשירים ופלטפורמות שונות.
* בדיקות עשן- הבדיקה הראשונית למערכת, מטרתה לבדוק כי אין תקלות קריטיות במערכת עלולות להוות show stoppers לעלייתה.
* בדיקות נגישות- בדיקת הזמינות והשמישות של התוכנה עבור אנשים בעלי מוגבלויות.
* בדיקות קצה- התמקדות בבדיקת הגבולות או הערכים הקיצוניים של שדה הקלט.
* STP- מסמך המכיל תכנון ואסטרטגיית הבדיקות, הכולל בין היתר: כ"א, לו"ז, סביבות בדיקה, תיעוד באגים ומגדיר סטנדרטים ברורים לכניסה ויציאה משלב הבדיקות.
* STD- מסמך המכיל את תכנון הבדיקות בצורה מפורטת.
* STR-מסמך המכיל סיכום תוצאות הבדיקות.
* סביבת Prodution- סביבת ייצור, הסביבה שבה פועלים לקוחות הבנק.

**1.7 סוגים ורמות הבדיקות שיבוצעו**

מבחינת רמות בדיקה, יבוצעו בדיקות שפיות בסבב השני לאחר תיקוני תקלות ובדיקות רגרסיה בכדי לוודא כי תיקוני תקלות שבוצעו בפיצ'רים מסוים לא פגעו בתפקוד שאר המערכת. בנוסף, תבוצע בדיקת עשן בכל אחת מהפלטרפורמות ולאחריה סוגי הבדיקות שתבוצענה:

1. בדיקות פונקציונליות
2. בדיקות GUI
3. בדיקות שליליות
4. בדיקות תאימות
5. בדיקת נגישות
6. בדיקות קצה

**1.8 סוגי בדיקה שלא יבוצעו בפרויקט**

1. Error Handling

2. בדיקות install\uninstall

3. בדיקות לוקליזציה

4. בדיקות ממשקים

5. בדיקת התאוששות

6. בדיקות אבטחת מידע

7. בדיקות עומסים

**1.9 לו"ז מתוכנן**

|  |  |  |
| --- | --- | --- |
| **שלב בתהליך הפרויקט** | **תאריך התחלה** | **תאריך סיום** |
| הכנת מסמך STP | 03/03/2024 | 17/03/2024 |
| הכנת מסמך STD | 10/03/2024 | 24/03/2024 |
| סבב בדיקות 1 | 25/03/2024 | 28/03/2024 |
| סבב בדיקות 2 | 01/04/2024 | 02/04/2024 |
| הכנת מסמך STR | 07/04/2024 | 10/04/2024 |
| הכנת DEMO להצגה | 11/04/2024 | 14/04/2024 |
| העברת מסמך סופי לבדיקה | 21/04/2024 | 21/04/2024 |

**1.10 קריטריונים לתחילת הבדיקות**

100% מבדיקות ה-smoke לתהליכים העסקיים בוצעו ועברו בהצלחה

**1.11 קריטריונים לסיום הבדיקות ועלייה לאויר**

באגים ברמת חומרה נמוכה בלבד.

תוקנו כל התקלות ברמת חומרה קריטית, גבוהה ובינונית.

**1.12 סביבת הבדיקות:**

הבדיקה תתבצע בסביבת production.

**1.13 צוות הבודקים**

|  |  |  |
| --- | --- | --- |
| **אחריות** | **שם הבודק** | **תפקיד** |
| אישור STP+STD+STR | אורי בשור | ר"צ בדיקות |
| הכנת מסמך STP | הדס מיגמי | צוות פורטל, בודקת |
| הכנת מסמך STD | הדס מיגמי | צוות פורטל, בודקת |
| ביצוע סבבי בדיקות | הדס מיגמי | צוות פורטל, בודקת |
| הכנת מסמך STR | הדס מיגמי | צוות פורטל, בודקת |

**1.14 דיווח וניהול תקלות**

תהליך דיווח וניהול התקלות:

התקלות יתועדו במסמך EXCEL משותף.

1. תקלות המתגלות במהלך הבדיקות מסומנות ב"רמת חומרה" (severity).

רמות החומרה האפשריות תהיינה:

* Critical- תקלה שמובילה להשבתת המערכת
* High- תקלה שמובילה להשבתת תהליך עסקי ספציפי
* Medium- תקלה שלא מובילה להשבתת תהליך עסקי, אך קיימת פגיעה בתהליך העבודה התקין.
* Low- תקלה שאינה מפריעה לתהליך העסקי (GUI).

1. יבוצע תיעדוף לתקלה בעמודת priority.
2. קביעת אחראי לתקלה בעמודת assignee.
3. עדכון סטאטוס התקלה: באחריות צוות הבודקים לעדכן סטטוס תקלה-

לתקלות שטרם תוקנו - open ו-re-open

לתקלות שתוקנו-done